El BCE anuncia això amb els tipus d'interès - XCatalunya.cat\nEl BCE anuncia això amb els tipus d’interès\nEl BCE anuncia una pujada dels tipus d’interès fins al 0,25% al juliol i es planteja un nou increment al setembre\nEl BCE anuncia això amb els tipus d'interès\nEl Banc Central Europeu (BCE) ha anunciat la primera pujada de tipus des de mitjans de 2016, empès per una taxa d’inflació rècord a l’eurozona arran de la guerra d’Ucraïna. En un comunicat publicat aquest dijous, l’organisme monetari ha detallat que apujarà els tipus d’interès fins al 0,25% al juliol i es planteja un nou increment al setembre, depenent de les perspectives d’inflació a mitjà termini.\nMés enllà del setembre, el BCE anticipa que els tipus d’interès creixeran de forma “gradual però sostinguda” per situar la inflació vora el 2%. Per altra banda, el BCE també aturat de forma definitiva el programa de compra de deute iniciat l’any 2015, en línia amb el que havia anat avisant la presidenta de la institució, Christine Lagarde.\nLa pujada dels tipus d’interès, doncs, s’acabarà donant més aviat del que estava previst. En les darreres reunions del consell de govern del BCE, la institució havia apuntat a una primera revisió dels tipus al setembre, tot i també havia avisat que el calendari dels ajustos podria variar en funció de l’evolució de les perspectives econòmiques a mitjà i llarg termini.\nSegons ha detallat Lagarde en la roda de premsa posterior a la reunió del consell de govern, les projeccions del BCE indiquen que la inflació “continuarà sent excessivament elevada durat un temps” i confia que la decisió adoptada aquest dijous contribuirà a la reducció de la inflació. Segons les dades provisionals publicades aquesta setmana per l’Eurostat, la pujada de preus a l’eurozona durant el mes de maig es va situar en el 8,1%, el que va suposar un nou rècord històric. En paral·lel, el BCE estima que la inflació per al 2022 se situarà en una mitjana del 6,8% i del 3,5% el 2023.\nMalgrat l’increment anunciat pel juliol, els tipus d’interès per a les principals operacions de finançament es mantindran en el 0% al juny. De la mateixa manera, els tipus per als préstecs immediats i els tipus per dipositar diners al banc central es mantindran en el 0,25% i en el -0,5%, respectivament.\nFi del programa de compra de deute\nA banda dels canvis en els tipus d’interès, al BCE també ha posat punt final de forma definitiva al programa de compra de deute, una decisió que ja s’havia avançat en les anteriors reunions del consell de govern. A partir del 30 de juny, l’organisme monetari abandonarà aquesta estratègia sorgida l’any 2015 i que tenia com a objectiu evitar la deflació en un context econòmic marcat pels baixos tipus d’interès.\nMalgrat tot, el BCE ha recordat que la seva intenció és la de continuar reinvertint els pagaments obtinguts a través d’aquest programa “tant de temps com sigui necessari” perquè els mercats puguin gaudir d’unes condicions de liquiditat favorables.\nPel que fa al programa de compres d’emergència derivat de la pandèmia (PEPP), la institució remarca que té intenció de reinvertir els ingressos aconseguits almenys fins a finals de 2024.\nTags: BCE, tipus d'interès\nAnterior Un emprenador gironí crea un joc que no agradarà a lliristes i figaflors\nNePròximxt Cop d’efecte d’una empresa catalana a Nigèria


Navegació, categoria Web, Utilitat VoiceOver del Mac - Assistència d'Apple\nNavegació, categoria Web, Utilitat VoiceOver del Mac\nUtilitza el tauler Navegació de la categoria Web a la Utilitat VoiceOver per definir opcions relacionades amb la navegació i l’exploració de pàgines web.\nNavegar per pàgines web mitjançant\nSelecciona un mètode per navegar per les pàgines web:\nOrdre DOM: moure el cursor de VoiceOver per una pàgina web en funció del DOM (model d’objecte del document) de la pàgina. La navegació mitjançant el DOM mou a esquerra i a dreta, en l’ordre que ha decidit l’autor de la pàgina web. (El moviment amunt i avall en mode de DOM es fa en funció dels ítems inclosos al rotor quan es visiten pàgines web).\nAgrupar ítems: moure el cursor de VoiceOver d’un grup d’informació al següent, com ara d’un paràgraf al paràgraf següent. La navegació per grup mou en qualsevol direcció, per ajudar a tenir un sentit del context.\nConsulta Utilitzar VoiceOver per navegar per pàgines web fent servir el mode de DOM.\nAgrupar ítems de\nEscolta un resum d’una taula i un resum de cada cel·la a mesura que navegues per la taula utilitzant les tecles de fletxa. Aquesta opció és útil si estàs familiaritzat amb la taula i no et cal llegir el seu contingut. Si no vols llegir el contingut d’una cel·la, has d’interaccionar amb ella utilitzant ordres de VoiceOver.\nQuan la casella no està seleccionada, interacciones automàticament amb una taula i en llegeixes el contingut, cel·la a cel·la, a mesura que navegues per la taula utilitzant les tecles de fletxa.\nLlegir els números de columna i fila\nFes que VoiceOver llegeixi els números de columna i fila a les taules per ajudar-te a navegar per taules complexes d’una manera més senzilla. Aquesta opció està activada per omissió.\nNavegar per les imatges\nFes clic al menú desplegable i selecciona com vols que VoiceOver navegui per les imatges: Mai, “Amb descripcions” o Sempre.\nPer omissió, VoiceOver navega només a les imatges que contenen una descripció, anomenada “text alt”. Aquesta opció és útil perquè molts llocs web utilitzen imatges per als enllaços.\nConsulta Utilitzar VoiceOver per navegar per pàgines web fent servir imatges o marcs.\nActivar les zones dinàmiques\nFes que VoiceOver llegeixi totes les zones dinàmiques que trobi a les pàgines web.\nSi prefereixes escoltar només unes zones dinàmiques específiques, desmarca la casella i utilitza el rotor per buscar i activar zones dinàmiques específiques en una pàgina web.\nConsulta Utilitzar VoiceOver per navegar per pàgines web fent servir les zones dinàmiques.\nPermetre sempre les ordres de teclat per navegar pels llocs web\nUtilitzar les ordres de teclat per navegar per text, fins i tot en llocs web que utilitzin les ordres per a altres finalitats.\nSi selecciones aquesta opció, és possible que els llocs web que utilitzen ordres de teclat no funcionin tal com s’espera. Per exemple, si un lloc web fa servir una tecla de fletxa per anar d’un ítem a l’altre, la tecla de fletxa no executarà aquesta acció; la tecla de fletxa només es pot utilitzar per navegar pel text.\nAnterior Categoria Navegació Següent Càrrega de la pàgina


Plaça de Champions i prou Plaça de Champions i prou\nEsperar el Mallorca amb neguit ho diu tot sobre l’estat d’ànim del barcelonisme. Es tracta d’acabar la temporada amb plaça de Champions i treballar molt bé de cara el curs vinent malgrat no hi hagi un euro, malgrat sonin fitxatges impossibles a dotzenes i s’emboliqui la troca amb un futur de ciència ficció. La gent blaugrana s’haurà de resignar tornant a la casella de sortida i conformar-se pensant que enguany encara podria haver estat força pitjor. L’equip és fràgil com un cristall, irregular, va a mínimes batzegades d’energia i manté la dependència de les vaques sagrades, tot i que Piqué s’aguanta amb pinces i Alba sembla un èmul de Dembélé prenent decisions estranyes. Ja només queda surar i traure avantatge de la mediocre forma d’aquells, com Sevilla i Atlético, que busquen el mateix objectiu. La diferència d’anit va ser el gol a favor, que genera confiança i dóna certa tranquil·litat, evidència de calaix. Queden quatre partits, es tracta d’anar restant i després, pregar als cels que algú al club sigui un visionari capaç de formar una plantilla competitiva sense talonari. Que és com fer truites sense ous, paradoxa que salta a la vista i més val no recordar, no fos cas que espatlléssim la il·lusió, imprescindible en aquest invent del futbol.\nDies enrere ens va acomplir una efemèride d’aquelles que pesen. Deu anys des que Pep Guardiola va anunciar que deixava el Futbol Club Barcelona. Òbviament, va prendre la decisió perquè li va donar la gana i perquè era la seva potestat i la seva vida. En aquell moment va fer certa fortuna la seva expressió de deixar-ho ‘per no prendre mal‘ després del desgast formidable de quatre temporades no ja esplèndides, sinó meravelloses. Encara recordem cada partit com una exhibició i el seu equip com el millor de tots els temps, imbatible en prestacions i espectacle, d’estil únic i tantes altres virtuts que, si insistim en el record, ens farien caure en la nostàlgia. Vist des del pas del temps, aquell va ser el primer toc d’atenció que el Barça començava a anar pel pedregar sota l’ègida de Sandro Rosell, gall que volia ser únic un cop enfrontat a mata-degolla amb aquells que ja havien deixat el club. Començava allà la revenja, la demolició, personificada en el referent al que anomenaven ‘Dalai Lama’, també perseguit per gent mediàtica a les antítesis del seu pensament, als antípodes del seu tarannà.\nMalgrat deplorem el joc dels condicionals, aquella marxa encara avui mereix una reflexió. I la primera és evident: En Pep mai no hagués hagut d’abandonar el seu club. Els gestors estaven obligats a preparar-li el microclima ideal per deixar-lo fer a gust i com a únic líder esportiu. Era el nostre Ferguson, per dir-ho en imatge prou gràfica, i les baixes passions, les pitjors expressions d’enveja i mediocritat el van afartar. Laporta el va posar i el va deixar fer. Rosell el va confrontar i negar. A partir de l’adeu, el Barça va començar la llarga inèrcia, que és com hauríem de rebatejar la dècada passada. A poc a poc, el declivi, malgrat que aguantés la sensacional generació de futbolistes i es voldria jugar a una altra cosa ben diferent a partir de Neymar i el trident. Ja no era el mateix Barça, a poc a poc l’anaven esborrant en els seus senyals d’identitat i amb Bartomeu, la davallada es va accelerar per abandonament del club a mans del vestidor plenipotenciari, que feia i sobretot cobrava a voluntat. Tant de bo aprenguem de la història i consti que aquest desè aniversari sap molt de greu per tractar-se d’una errada monumental, directament imperdonable. El millor entrenador d’aquest segle va tocar el dos, amb afany de demostrar-nos que també ho podia aconseguir sense Messi. No calia. El català seny dictava que tots dos lideressin una obra sensacional, al final deixada a mitges, sense acabar. Ara només queda sospirar i aferrar-nos al somni que ambdós tornin algun dia perquè aquells que ens han fet tan feliços no mereixen a estar a cap altre lloc que no sigui, tan simple com això, a casa seva.\nI l’última, l’Espai Barça. Tantíssim a dir, tants anys d’espera, terminis que desperten incògnites, finançament que complica el futur d’un club amb la tresoreria exhausta. No sabem si s’ha calculat bé, no sabem com es pagarà i quines factures de tot tipus comportarà. Fins i tot pot perillar la continuïtat del club tal com l’hem conegut fins ara. Prudència infinita, doncs, fruit de sensacions gens optimistes.


2014 0619. Els trucs de Wert - Gironès per la independència\n2014 0619. Els trucs de Wert\nEls trucs de Wert\nEl ministre de Cultura fa una interpretació de prestidigitador de la llei i impedeix l'arribada a Catalunya d'una part de la documentació de Salamanca\n19/06/14 02:00\t- BARCELONA - JAUME VIDAL\nMembres de la Comissió de la Dignitat amb el conseller Ferran Mascarell, ahir a la tarda al Palau MOja . Foto: ORIOL DURAN.\nLa Generalitat impugnarà l'acord aprovat ahir a Madrid pel Patronat de la Memòria\nEl 5 de juliol la Comissió de la Dignitat convoca un acte al costat del monument a Frederic Mistral\nAra l'Estat només vol retornar 238 caixes de les 546 reclamades des de Catalunya\nPer tocar molt els nassos al món de l'espectacle, al ministre de Cultura, José Ignacio Wert, li agrada molt fer el paper de prestidigitador. Amb la seva vareta ha tocat la llei 21/2005 i per art de màgia allà on deiaGeneralitat ha llegit Estat. Segons la llei, “cal transferir a la Generalitat tots els documents confiscats i l'administració autonòmica ha de dur a terme el procediment per identificar els legítims propietaris”. Però la interpretació que en fa el ministre és que, si no se sap del cert qui són els legítims propietaris, els papers no es mouen de Salamanca. El mag que fa desaparèixer caixes com si res s'agafa a la sentència del Tribunal Constitucional que desestimava el recurs d'inconstitucionalitat de la llei 25/2005 presentat per la Junta de Castella i Lleó i que deia: “La llei impugnada transfereix a la Generalitat una sèrie de fons documentals de l'arxiu estatal als únics efectes de la seva restitució als propietaris originaris o successors.” Aquesta decisió es va prendre ahir en una reunió a Madrid del Patronat del Centre Documental de la Memòria Històrica (CDMH), amb seu a Salamanca. El material restituït seran 238 caixes, 350 llibres, deu cartells, dues làmines, tres mapes i plànols, quatre banderes, deu pamflets i vuit targetes postals.\nInicialment, la Generalitat havia demanat 546 caixes, 4.139 llibres, 259 cartells, vint làmines, catorze mapes i plànols, deu banderes, 363 pamflets i 101 targetes postals. Tot aquest material no es torna perquè se'n desconeixen els propietaris.\nFins ara el procediment utilitzat per la Generalitat quan es rebien les caixes era intentar identificar els propietaris. Un cop es localitzaven, se'ls restituïa el material espoliat. “El que és impossible és trobar els propietaris desconeguts si no tenim els papers”, va dir ahir el conseller de Cultura, Ferran Mascarell, en la seva compareixença davant la premsa acompanyat del president de la Comissió de la Dignitat, Josep Cruanyes.\nDavant aquesta situació, Mascarell, que es va mostrar indignat, va anunciar la impugnació de l'acord del patronat mitjançant la interposició d'un recurs davant la jurisdicció contenciosa administrativa. Mascarell va dir que el patronat s'ha atorgat unes atribucions que no té, ja que va ser la Comissió mixta, amb representats de la Generalitat i el govern estatal, la que per llei va decidir quins papers havien de retornar i quins no. L'última reunió d'aquesta comissió es va fer el 4 de març del 2013 i en la trobada es va quedar que en el termini de tres mesos, un cop escanejats tots els documents, totes les caixes tornarien a Catalunya. Ha passat un any ben llarg i ara aquell compromís es trenca unilateralment.\nPer Mascarell, aquest fet “ratifica uns mecanismes estatals jeràrquics, autoritaris i inadmissibles que confirmen la deslleialtat del govern cap a la ciutadania de Catalunya”.\nAl seu torn, el president de la Comissió de la Dignitat, Josep Cruanyes, va qualificar la resolució d'“incompliment desvergonyit” dels compromisos per llei. Cruanyes va acusar l'Estat de simular una operació per “finalitzar el treball iniciat pel franquisme”, mitjançant el blindatge d'una documentació requisada a la llum d'una interpretació que ha qualificat d'absurda i per a la qual s'ha considerat que el ministeri és competent.\nEl president de la Comissió de la Dignitat ha anunciat la celebració d'un acte obert a tota la ciutadania el 5 de juliol davant del monument de Frederic Mistral, a la muntanya de Montjuïc, per reclamar la devolució de la totalitat delspapers, en una protesta que ara “cobra ple sentit”.


Karo Hotel Kaohsiung Taiwan - Ofertes d'hotels amb els MILLORS DESCOMPTES EN LÍNIA\nVeure tots els 616 allotjaments a Kaohsiung.\nNo.68, Tianxiang 1st Rd., Districte de Sanmin, Kaohsiung, Taiwan, 80792 - Veure al mapa\nTé alguna pregunta per a Karo Hotel?\nPuntuació 4,4 (9 comentaris)\nExcel·lent 9,0 (64 comentaris)\nBarri Districte de Sanmin Districte Zuoying Districte de Sanmin Districte Meinong Lingya District Districte de Sinsing\nMés informació sobre Karo Hotel\nPer als viatgers què vulguin captar les imatges i els sons de Kaohsiung, Karo Hotel és l'el·lecció perfecta. L'hotel no està massa enfora del centre de la ciutat: només a 5.3 km, i normalment només es triga 19 minuts per arribar a l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Karo Hotel és compromet a que la seva estada sigui el més còmoda possible. L'hotel ofereix accés a una gran gama de serveis, inclosos recepció 24 hores, Zones públiques amb Wi-Fi, aparcament de cotxes, servei d'habitacions, habitació familiar.\nEntri en una de les 60 habitacions i escapi de l'estrès del dia amb una ampla gama de comoditats com televisió de pantalla plana, connexió sense fils a internet (cortesia), aire condicionat, connexió a internet (cortesia), aparell de televisió. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Karo Hotel és una selecció idònia per a la vostra estada a Kaohsiung.\nTots els tipus de viatgers (10)Viatger de Negocis (1)Parelles (2)Viatgers en solitari (2)Famílies amb infants petits (1)Famílies amb infants grans (2)Grups (2)\nAdriyana, Països Baixos


Arenys de Mar es prepara per viure els actes de la Festa de Sant Roc | Ràdio Arenys 91.2FM\nFestes Sant Roc Divendres 11 d'agost del 2017\n/ Act.: 11 d'agost del 2017 a les 17:08\nArenys de Mar es prepara per viure els actes de la Festa de Sant Roc\nL’arenyenc Eloi Canals encara els …\nTorna el concert d’Havaneres emmarcat en els actes de Sant…\nL’arenyenc Bernat Salbanyà presentarà demà el llibre …\nDes d’avui i fins dimecres la nostra vila està immersa en aquesta celebració amb un seguit d’activitats per a totes les edats. La cercavila nocturna, la recreació de la Pesta i la diada de Sant Roc amb els macips i macipes són tres de les cites imprescindibles. Enguany, una celebració que ve acompanyada d’un llibre dedicat a la festa ‘Sant Roc: vot abans de vila’.\nAl marge d’aquests actes, durant aquests dies podrem gaudir d’un seguit d’activitats dirigides a tots els públics. Arrencarà avui al vespre amb el Gintònic del Macips fins dimecres amb la tradicional dansa d’Arenys i l’escalada dels gegants que pujaran fins al seu local per anar ‘a dormir’. Entremig, gaudirem de diverses activitats com música amb el concurs de talents, animació pels més petits o la tradicional simultània d’escacs entre altres. Una Festa de Sant Roc organitzada, majoritàriament, per entitats de la vila. Un aspecte que valoren molt positivament des de l’Ajuntament.\nQuim Mas, regidor de Festes, ha posat en relleu que han intentat evitar que els actes es solapin i així tots els arenyencs puguin gaudir de totes les activitats previstes. Potser el dia que hi haurà més aglomeració d’actes, sobretot pels més petits, serà el diumenge a la tarda. La resta, la gran majoria, estaran enllaçats en el temps.\nLa Festa de Sant Roc també ens porta restriccions de trànsit.\nDes d’aquests dies ja hi ha la senyalització pertinent en cadascú dels carrers on es prohibirà la circulació. Els actes que comportaran més afectacions seran la pedalejada, la cercavila nocturna del dilluns i la cercavila de gegants del dia de Sant roc i la pesta. La regidora de Governació, Isabel Roig, ha detallat les afectacions pel primer dia que es centren en el nucli antic d’Arenys durant el matí i la zona portuària a la nit.\nIsabel Roig ha volgut posar en relleu el fet que, enguany, el dia de la pesta oferiran la possibilitat de Tren Llançadora des de la platja del Cavaió fins a la Picòrdia entre les 7 i la 1 de la nit perquè hi hagi més possibilitat d’aparcament. Així mateix, aquests dies de Festa Major s’han eliminat les zones de prohibició per aparcar al Bareu per tenir més places d’aparcament.\nEl dilluns també hi haurà restriccions de trànsit amb la Cercavila Nocturna així com el dimarts amb la Pesta.\nPodeu consultar detalladament els talls de trànsit aquí


IB3N | El bitcoin ha perdut un 80%25 del seu valor des del gener\nIB3 Notícies > economia > El bitcoin ha perdut un 80% del seu valor des del gener\nEl bitcoin ha perdut un 80% del seu valor des del gener\nEl valor de la criptomoneda ha davallat dels 20.000 als 4.000 dòlars\nEl bitcoin va registrar el seu valor més alt a finals de l’any passat. En aquell moment, 1 bitcoin equivalia a uns 18.000 euros. Ara, però, el preu s’ha devaluat de manera dràstica. Una situació, diuen els experts, que ja es veia venir i que han patit, sobretot, els petits inversors. Tot i això, trobam divergència d’opinions sobre el futur d’aquesta moneda virtual.\nUns 3.500 euros és el que val avui un bitcoin. Però el preu d’aquesta moneda virtual ha arribat a fregar els 18.000 euros (20.000 dòlars). Va ser a finals de l’any passat. Però de llavors ençà, el seu valor ha caigut en picat. Una situació que els analistes ja preveien.\nEls defensors d’aquesta criptomoneda asseguren, en canvi, que les possibilitats del bitcoin encara són moltes. Aquesta devaluació, diuen, és temporal i el seu valor pot superar encara els 20.000 dòlars, uns 18.000 euros, el seu màxim fins ara.\n3D Soma es va sumar a la tecnologia del bitcoin fa un any i mig amb la instal·lació d’una de les 10 màquines expenedores de bitcoins que hi ha totes les Illes. Reconeixen que amb la davallada del valor de la moneda virtual l’utilitza manco gent, però qui ho continua fent ho fa sabent els riscos.\nI en el desconeixement és on, diuen els experts, hi ha el perill. Per això, advoquen per una formació i informació financera a l’hora de fer qualsevol tipus d’inversió.


ARA Barcelona 27/06/2012 13:04\nL'expresident de la Generalitat, José Montilla, rebaixa la urgència del pacte fiscal i assegura que "dir que amb el concert econòmic solucionaríem tots els nostres problemes és enganyar la població".\nEn una entrevista a 'Els matins' de TV3, Montilla ha reconegut que "Catalunya necessita millorar el seu finançament, i és normal que es torni a negociar", però ha matisat que "la clau de la caixa no és constitucional" i la Hisenda pròpia "ja la tenim".\nL'expresident considera que cal trobar la fórmula perquè el procés per aconseguir una millora en el finançament català no condueixi el país cap a "un procés que generi frustració", i ha expressat el seu desig perquè "hi hagi una posició comuna àmpliament compartida".\n"El Govern ha d'escoltar la proposta d'Eurovegas"\nMontilla s'ha posicionat aquest dimecres al matí al costat del Govern donant suport a l'estudi de les ofertes sobre Eurovegas. Tot i el rebuig mostrat per la cúpula del seu partit, el PSC, al projecte, l'exlíder de la formació s'ha mostrat més comprensiu. "Les coses no són blanques o negres", ha dit, tot afegint que, al seu criteri, "evidentment el Govern té l'obligació d'escoltar i valorar" el projecte per decidir després "depenent dels avantatges i desavantatges". "En un moment de necessitat de creació d'ocupació és normal que s'explorin totes les vies", ha sentenciat.


> Notícies > LIBER 2017: vols exposar a l’estand col·lectiu del Gremi?\nEstand col·lectiu del Gremi a LIBER 2015\nCom és habitual, el Gremi ha previst un estand col·lectiu que posa a disposició dels associats. Estem treballant en el disseny de l’estand per tal de facilitar la presència del màxim nombre d’editors. Intentarem que sigui similar al que vam tenir a Madrid el 2015.\nA) Un mòdul per exposició de llibres amb una taula\nEl mòdul estarà identificat amb el nom i, si és possible, el logo de l’empresa. La taula serà d’ús exclusiu de l’editor.\nLa contribució dels participants en el cost de l’estand ha estat fixada en 1.500 euros (inclou el transport dels llibres a Madrid i el seu retorn, la quota de participació, l’assegurança obligatòria i la inserció al catàleg i al web).\nB) Mig mòdul a compartir amb una altra editorial amb una taula d’ús comú\nEl mòdul estarà identificat amb el nom i el logo, si és possible, de les dues empreses.\nLa contribució dels participants en el cost de l’estand ha estat fixada en 870 euros (inclou el transport dels llibres a Madrid i el seu retorn, la quota de participació, l’assegurança obligatòria i la inserció al catàleg i al web).\nRecordem que la contractació de mig mòdul comporta la utilització d’una taula i cadires amb una altra empresa. El repartiment del seu ús és un assumpte privat entre ambdós expositors i el Gremi no hi prendrà part. Per aquest motiu podreu demanar-nos més endavant conèixer el nom de l’editor amb qui compartireu mòdul per tal que us poseu d’acord prèviament per a confeccionar les agendes de treball respectant al màxim els torns d’ús de la taula.\nEncara no podem facilitar les mides dels mòduls ni el nombre de prestatgeries.\nRecordeu que per tractar-se d’una fira internacional, us podeu acollir a la línia d’ajuts a la internacionalització de l’ICEC.\nFeu clic sobre el segúent botó d’enllaç per descarregar el FORMULARI DE PARTICIPACIÓ.\nLes empreses interessades en participar-hi han d’omplir el formulari i seleccionar la modalitat de participació, abans del dia 19 de maig.\nL’import corresponent a la participació d’una editorial en l’estand del Gremi tindrà consideració de quota extraordinària i s’emetrà una factura per aquest concepte.\nEl termini per a tramitar la sol·licitud per als expositors d’altres anys en un lloc preferent és el 30 d’abril de 2017. A partir d’aquesta data s’adjudicaran els espais als nous expositors al llarg del mes de maig. Descompte del 10% per pagament anticipat fins al 15 de juny de 2017.\nTel. 93 215.50.91 – info@gremieditors.cat


CONCERTS DE MITJANIT PORT DE SITGES 2018\nPle el segon cap de setmana dels Concerts de Mitjanit 2018\nEl tribut a Madonna i la Sitges Big Band van omplir el Port de Sitges.\nLes millors cançons de Madonna interpretades pel grup “Who’s that Girl?” van omplir de gom a gom el Port de Sitges. El passat divendres 20 de juliol uns centenars de persones van ballar i cantar, la banda va connectar amb el públic amb el seu repertori de la primera època de la Reina del Pop a ritme de “Like a Virgin” o ‘Material Girl” i d’altres temes que va sonar durant més d’una hora.\nDissabte 22 a les 23:30h vam gaudir un cop més amb la possible millor banda de Sitges, la Sitges Big Band, una de les cites imprescindibles que ja ve sent un clàssic dels Concerts de Mitjanit, una àmplia formació instrumental que cada any fan les delícies del públic dels concerts.\nEl divendres 27 de juliol a les 23:30h al Port de Sitges es podrà gaudir d’homenatge a Elvis amb la banda “Al Sànchez & The Speedway Runners”, que farà un repàs a tots els grans èxits del Rey del Rock.\nDissabte 28 és el torn de Loka Linda d’enguany dels Concerts tornarem a comptar amb la seva presència, una parella que aposta pel soul-pop i que va participar en el programa ‘Oh Happy Day’ de TV3.\nFestival organitzat per la Fundació Cultural del Port de Sitges-Aiguadolç.\nPrograma de tots els concerts:\nScarbeats – Divendres 13 de Juliol, 23:30 h\nPreparat per viure en directe les cançons que formen part de la nostra vida: Yesterday, Twist and shout, Michelle, She loves you, etc.\nAmb SCARBEATS viatjaràs en el temps i gaudiràs del que probablement hagi estat el grup musical més influent de la història de la música popular.\nJosep Mª Ribas – Baix, guitarra i veu\nXavi Túrnez – Guitarra acústica, melòdica i veu\nRaul Túrnez – Guitarra elèctrica i veu\nAureli Soler – Bateria i coros\nPop’N Roll – Dissabte 14 de Juliol, 23:30 h\nGaudeix dels grans èxits del pop i rock internacional amb Pop’N’Roll Cover Band. Amb un directe professional i rigorós, et faran reviure les melodies que més t’agraden. Sigui el que sigui el teu esdeveniment, convertirem la teva vetllada en una experiència inoblidable.\nProvinents de diversos grups de la zona les comarques de Tarragona decideixen emprendre el 2015 un nou projecte de versions de Pop’n’Roll. Amb una proposta musical que es mou entre les cançons més actuals i els clàssics en el món del Rock Internacional, la banda energètic i de qualitat.\nVerge del Carme amb A Tota Vela – Dilluns 16 de Juliol, 20:00 h\nProcessó Marítima + Havaneres + “Cremat de Rom”\nCom cada any, amb motiu de la festivitat de la Verge del Carme a Concerts de Mitjanit gaudirem d’una magnífica diada on tots els assistents quedan encantats del cel, del mar, del rom cremat i de la cantada d’havaneres a càrrec del grup Ultramar.\n20:00 h. : Processó Confraria Sant Elm, Benedicció vaixells i Ofrena floral a la Verge\nCantada d’Havaneres (1ª part)\nHissada de la Bandera Blava 2017 + “Cremat de Rom” (pausa)\nCantada d’Havaneres (2ª part)\nWho is the Girl – Divendres 20 de Juliol, 23:30 h TRIBUT A MADONNA\nWHO’S THAT GIRL, és una brillant banda tribut que proposa un viatge pels grans èxits de MADONNA.\nVeu i músics en directe, ofereixen un espectacle cronològic amb el respecte més gran i admiració per la rossa d’or.\nSitges Big Band – Dissabte 21 de Juliol, 23:30 h\nLa Big Band és una gran formació instrumental amb una àmplia varietat sonora. Als seus orígens a la dècada dels 30 a EUA feia aixecar de la cadira per ballar a molts seguidors.\nCount Basie, Duke Ellington, Glen Miller… portaven el swing allà on anaven. Amb la premissa d’aprendre de les grans big bands i conèixer aquesta música, la Sitges Big Band es va formar a l’estiu del 2009 i ha anat evolucionant fins a tenir un repertori variat amb tems com Chamaleon de Herbie Hanckock, Splanky o Moten swing de Count Basie, Don’t Know why’ de la Norah Jones,\nAl Sánchez & The Speedway Runners – Divendres 27 de Juliol, 23:30 h\nAL SÁNCHEZ , guanyador del 1er concurs Tribut del CLUB ELVIS, i el seu grup SPEEDWAY, garanteixen un espectacle digne de Las Vegas amb la col·laboració especial de The Soul Pumpettes i David Birt ETB.\nUn show amb 8 músics damunt l’escenari, on repassem la vida de l’ Elvis, des de que va començar a la Sun Records fins a seus últims espectacles als anys 70 a Las Vegas.\nEl Rei del Rock i la seva banda ens transporten a un viatge nostàlgic amb cançons que van marcar una època: Hound dog, Jailhouse Rock, It’s now or never o Suspicious Mind.\nUn show made in Memphis-Tenesee.\nLoka Linda – Dissabte 28 de Juliol, 23:30H\nCarla Habermeyer i Juan Américo, més coneguts com, LOKA LINDA, nom que ha nascut arrel de la seva participació al programa de TV3 OH HAPPY DAY. Però no la seva experiència, ja que fa varis anys que gaudim d’aquesta feina que ens encanta.\nX-Tramp – Divendres 3 d’Agost, 23:30 h\nX-Tramp és un grup tribut a Supertramp, la llegendària banda de rock simfònic dels anys 70, formada per vuit membres, amb una música fidel a les veus i sons característics de Supertramp amb una enèrgica interpretació en l’escenari.\nTorna a sentir les veus de Roger Hodgson i Rick Davies junts amb la resta de la mítica banda, amb dues hores de música en directe passant pels temes més escoltats i coneguts dels albums “Even in the Quietest Moments” “Crime of the Century” “Crisis What Crisis” “Breakfast in America” “Famous Last Words“… escoltaràs sencer el contingut del disc recopilatori “Live in Paris” amb un so que et transportarà a aquella època.\nVeneno en la Piel – Dissabte 4 d’Agost, 23:30 h\nLo mejor del Pop Español de los 80/90’s..Te atreves a viajar con nosotros??\nMaria del Mar Humanes, soprano - Xavier Aguilar, baríton - Maxim Shamo, piano 23:30 h - Auditori Port de Sitges Opera - Zarzuela\nGEORGE RITCHIE DIMARTS 14 D'AGOST 23:30 h\nEls Concerts de Mitjanit tanquen una de les seves millors edicions\nL’edició 2017 dels Concerts de Mitjanit ha sigut una de les més exitoses, 12 propostes que durant un mes han omplert les nits del Port de Sitges-Aiguadolç de música i cinema amb un variat cartell que ha portat des de òpera, jazz, soul, funk, grans versions, curtmetratges i sobre tot molt públic.\nEl cap de setmana de clausura ha deixat un molt bon sabor de boca, les localitats del Auditoria de Capitania han estat plenes durant les quatre sessions. En l’apartat musical el soul folk d’Anita Zengza, la hipnòtica veu de Mariana Amaral i l’encant de Loka Linda van guanyar-se l’ovació del públic assistent que en ocasions es va aixecar de les seves localitats per ballar al ritme de les cançons. Especial menció de la projecció de curtmetratges del Festival Internacional de Cinema Fantàstic de Catalunya, un clàssic dels Concerts de Mitjanit que va atraure a nombrosos aficionats del festival sitgetà.\nL’objectiu dels Concerts de Mitjanit ha estat oferir una proposta d’oci plural on tinguin cabuda diferents repertoris, tant clàssics com moderns; donant al públic la possibilitat d’escoltar les grans peces de diferents estils musicals interpretades per artistes de gran qualitat. Des de la Fundació Port de Sitges-Aiguadolç ja estan treballant en l’edició 2018.\nDesprés del èxit de la passada edició, aquest 2017 ens presenten un festival fresc i dinàmic, des de concerts de música en viu a projeccions d’Òpera o de cinema. Una programació gratuïta que omplirà un any més de cultura, color i música el Port de Sitges i on podem destacar la Gran Nit Lírica, Porecció de Curts del Sitges Film Festival, la Sitges Big Band, versions dels Beatles, Jazz i molt més. ! !\nL’objectiu dels Concerts de Mitjanit és oferir una proposta d’oci plural en la qual tinguin cabuda diferents repertoris, tant clàssics com moderns; donant al públic la possibilitat d’escoltar les grans peces de diferents estils musicals interpretades per artistes de gran qualitat.!\nConcerts de Mitjanit crea un espai íntim i inigualable, davant de la Torre de Capitania, on l’espectador podrà gaudir de la cultura i dels espectacles en viu en un entorn màgic.! !\nDissabte 15 de Juliol, 23: 30H Scarbeats\nDiumenge 16 de Juliol, 20: 00H Verge del Carme amb Ultramar\nDivendres 21 de Juliol, 22: 00H Il Trovatore, Liceu a la Fresca\nDissabte 22 de Juliol, 23: 30H Gemma Genazzano\nDivendres 28 de Juliol, 23: 30H WOM\nDissabte 29 de Juliol, 23: 30H Gran Nit Lírica\nDivendres 4 d'Agost, 23: 30H Bàrbara Pérez Trio\nDissabte 5 d'Agost, 23: 30H Sitges Big Band\nDivendres 11 d'Agost, 23: 30H Anita Zengeza\nDissabte 12 d'Agost, 23: 30H Mariana Amaral\nDiumenge 13 d'Agost, 23: 30H Sitges Film Festival\nDilluns 14 d'Agost, 23: 30H Loka Linda\nAmb l'arribada de l'estiu, torna una renovada edició dels CONCERTS DE MITJANIT 2016 al Port de Sitges Aiguadolç.\nLa Fundació Cultural Port de Sitges Aiguadolç té el plaer de tornar a presentar el seu festival de música més emblemàtic: CONCERTS DE MITJANIT. Després d'una aturada de tres anys aquest 2016 presentem un festival reformat i readaptat al moment en què vivim.\nConcerts de Mitjanit torna mantenint el nivell de qualitat que des dels seus inicis el va caracteritzar, recuperant l'esperit i l'experiència dels concerts en un espai íntim i inigualable, creant un ambient idoni on l'espectador podrà gaudir de la música en viu.\nDes del Port de Sitges-Aiguadolç i gràcies a la seva Fundació Cultural, presentem el FESTIVAL PORT DE SITGES - 2015.\nLa direcció del Festival presenta un any més un format més compacte i de qualitat, que reuneix les diferents seccions que componien en el passat el nostre festival.\nAquest 2015 les activitats es realitzen als nostres dos auditoris.\n-Auditori del Mar: un escenari al costat del mar, situat a l'entrada de la Bocana del Port de Sitges, oferint unes vistes privilegiades de tota la costa sitgetana.\n-Auditori del Centre: un emplaçament més íntim i acollidor habilitat enmig del passeig principal del recinte portuari.\nInaugurem el 16 juliol a les 20h a l'Auditori del Mar, celebrant la tradicional festa de la Verge del Carme amb una processó marinera i una cantada d'Havaneres amb el grup A TOTA VETLLA, on els assistents podran gaudir d'un “Cremat de Rom”.\nDissabte 18 de juliol als 23h inaugura el nostre escenari de nit el grup de Sitges ELEGIBÓ, que amb la seva música i la seva percussió ens traslladarà als espectacles de Salvador de Bahia.\nDurant dos divendres seguits podrem gaudir d'una sèrie de concerts de grups que presentaran els millors tributs i versions dels anys 70, 80 i 90, convidant al públic a cantar, ballar, divertir-se i gaudir de la millor música en un marc incomparable, l'Auditori del Mar:\nDivendres 24 de juliol a les 23h el grup TRACK’S BAR, les millors versions del Rock & Roll clàssic.\nDivendres 31 de juliol a les 23h el grup POP’N’ROLL, les millors versions del Pop i Rock Internacional.\nDissabte 25 de juliol tornem a gaudir de la Gran Nit Lírica, concert amb el qual recuperarem el nostre vessant més clàssic, apropant al nostre espectador al món de la gran música clàssica. Dos tenors i dues sopranos acompanyats al piano ens interpretaràn les més grans àries de l'opera italiana confluint amb les millors sarsueles.\nDissabte 1 d'agost tenim dues propostes de qualitat, a les 20:30h concert de la SITGES BIG BAND a l'Auditori del Centre, i seguidament a les 23h a l'Auditori del Mar es projectarà una selecció de curts fantàstics i de terror vinculat amb el Festival de Cinema Fantàstic de Catalunya.\nPer finalitzar amb l'oferta musical tindrem durant dues setmanes actuacions musicals, divendres i dissabtes a les 20:30h a l'Auditori del Mar, amb el següent calendari:\nDivendres 7 d'agost CHAKRA DUO, versions en chillout dels 70’s - 80’s i 90’s.\nDissabte 8 d'agost ELEGANTS BOLEROS, ens oferirà un concert on repassaran el millor repertori de Boleros.\nDivendres 14 d'agost KAVOUR, directe des de La Voz Itàlia ens versionarà grans èxits.\nDissabte 15 d'agost clausurarem el Festival amb l'actuació de GIGI MCFARLANE & JUANLU LEPREVOST, un concert de Folk & Soul dels 70’s i els 80’s.\nFESTIVAL PORT DE SITGES, tot un espectacle per viure-ho... t'agradarà!\nSamba Catalana. Entrada gratuïta.\nÚltim cap de setmana del Festival Port de Sitges\nEl passat cap de setmana va tenir lloc el concert de Chakra Duo Chill Out. L ʼAuditori del Centre va estar ple de gom a gom i el públic va gaudir escoltant les magnífiques veus del Duo. Pel que fa al dissabte, ens vàrem veure obligats a suspendre el concert d ʼElegants Boleros a causa de la pluja.\nPer finalitzar el Festival d ʼaquest estiu del 2015, tenim un cap de setmana ben complert: divendres 14 a l ʼAuditori del Mar, doble sessió de concerts de versions i dissabte 15 a l ʼAuditori del Centre, una actuació de Juanlu Leprevost & Gigi McFarlane amb un estil totalment diferent.\nPel que fa al primer concert de divendres, a les 20.30 hores a l ʼAuditori del Mar; podrem gaudir de la gran veu d ʼen Kavour, un cantant que ve directament des d ʼItàlia i que ens sorprendrà amb la seva veu i la seva “tesitura” musical. Kavour, va participar en LA VOZ Itàlia en l'equip de Rafaela Carra. Va fixar-se en ell per la seva veu, pel seu gran carisma i per l'ànima que posa a l'escenari. El seu lema: Cantar sense ànima, és com solament fer soroll.\nA les 23 hores del mateix divendres i al mateix escenari, actuarà el grup Pop ʼN ʼRoll. Després veure ʼns obligats a canviar la data per causes meteorològiques, esperem impacients a un dels grups més animats que passaran pel nostre festival. Les millors versions de sempre i de l ʼactualitat: Pharrell Williams, Michael Jackson, Bruno Mars, Maroon 5, Tina Turner...\nPer acabar de la millor manera possible, el dissabte 15 a les 20.30 hores, Gigi McFarlane i Juanlu Leprevost ens delectaran amb un concert en acústic. Podrem gaudir a l ʼAuditori del Centre amb versions de tota la vida del soul i el folk. Gigi té una veu sensual i esquinçada que no deixa desapercebut a ningú. La seva alegria es contagia ràpidament en un espectacle elegant i desenfadat. Juan Luis Leprevost, músic, compositor, productor, lletrista, baixista... Experimentant des de principis dels 90´s fins a arribar a treure en el 1999 la seva primera producció pròpia: Ojos de Brujo. Actualment porta la direcció artística, composició, producció i instrumentació del grup de flamenc fusió Calima amb el qual va ser nominat a un Grammy Llatí per "Azul", el primer disc de la formació.


Un taller de cuina pot ser una perfecta activitat per millorar la cohesió grupal a emrpeses. Es tracta d’un taller que fomenta la creativitat, l’aprenentatge, l’atenció i el treball en equip, tots ells valors molt interessants a desenvolupar dins el món professional.\nÉs per aquest motiu que en Off Business t’oferim diferents tallers de cuina, així com activitats per millorar el rendiment per a empreses a Barcelona amb els que podràs millorar les relacions entre els teus empleats però, al mateix temps, aconseguiràs que es relacionin en un altre àmbit diferent al professional i, per tant, es redueixin les tensions.\nIgual que al programa de TV\nMaridatge de xocolata\nPels més gormants\nVols gaudir d’un pla diferent amb la teva empresa? Llavors et proposem que li poseu un toc de dolçor al vostre Team Building i us animeu amb la proposta que des d’Off Business tenim per a vosaltres: gaudir d’un maridatge de xocolata al Museu de la Xocolata de Barcelona.\nEs tracta d’una activitat d’una durada d’1 hora i mitja i que es porta a terme en el mateix museu, és a dir, al barri del Born. Aquest espai és la seu de la xocolata de la ciutat i, aquí, es realitza un repàs pels orígens del cacau i pel seu ús actual.\nAl taller que et proposem farem un exquisit maridatge de xocolata i cervesa o cava. L’activitat consisteix en provar primerament la xocolata i, després, es gaudeix d’una refrescant cervesa artesanal o una copa de cava. Després, es mariden tots dos productes per descobrir una barreja de sabors sorprenent!\nTour Xocolata a Barcelona\nXocolata per un tubo\nVols gaudir d’una experiència extraordinàriament deliciosa? En Off Business et proposem que descobreixis un dels museus més exquisits de Barcelona: el Museu de la Xocolata de Barcelona.\nSituat al barri del Born, aquest museu és conegut pel seu repàs històric sobre l’ús de la xocolata en la nostra societat i, a més, també compta amb activitats perfectes perquè es conegui millor aquesta delícia per als sentits.\nEn aquest tour gaudirem d’un recorregut guiat durant tota 1 hora. En aquest recorregut un guia us explicarà els orígens del cacau i com aquest s’ha aprofitat per l’ésser humà per fabricar-lo i donar-li la forma i el gust que nosaltres coneixem.\nA més, en aquest tour també es parlarà sobre les tradicions catalanes i, entre elles, les conegudes mones de Pasqua, figures de xocolata que es realitzen cada dilluns de Pasqua.\nAprèn a tallar-lo com un expert\nSigues barman per un dia\nEls més refrescants que hagis tastat mai\nPerò si vols posar-li un toc més exòtic i tropical a la vetllada, llavors t’animem a que organitzis un taller de mojitos per als teus empleats. Es tracta d’una activitat original i divertida amb la qual aprendreu a elaborar aquesta beguda tan popular i deliciosa feta a força de rom i menta.


Conveni marc de col·laboració entre la Universitat de les Illes Balears i el Consell Regulador de la Denominació d'Origen Pla i Llevant de Mallorca\nPalma, 10 de maig de 2006\nI de l'altra, el senyor Antoni Bennàsar Roig, amb DNI 41385628-A, com a president del Consell Regulador de la Denominació d'Origen (CRDO) Pla i Llevant de Mallorca, nomenat per Resolució de la consellera d'Agricultura i Pesca de 3 de desembre de 2004, d'acord amb l'article 35.3 del Decret 134/2000, de 22 de setembre, pel qual s'aprova el reglament de la Denominació d'Origen Pla i Llevant, i l'article 28.3 del Decret 139/2002, de 22 de novembre, pel qual es regula el procés electoral per a la renovació dels membres dels consells reguladors de les denominacions de qualitat.\nQue entre els objectius de la Universitat de les Illes Balears hi ha el d'impulsar totes les activitats dirigides a incentivar les relacions amb els sectors productius de les Illes Balears, especialment en els seus vessants de recerca i transferència tecnològica.\nQue el CRDO Pla i Llevant de Mallorca està interessat a col·laborar amb la UIB en temes de transferència tecnològica, investigació, difusió i formació entorn dels processos de cultiu i elaboració del vi.\nQue atesa la coincidència bàsica pel que fa als objectius perseguits, es considera d'interès l'establiment d'una via formal de col·laboració mútua amb la finalitat de realitzar actuacions conjuntes en els camps anteriorment esmentats i formular un marc en el qual es desenvolupin els treballs que s'hagin de realitzar.\nQue en conseqüència, han decidit facilitar l'esmentada col·laboració mitjançant la firma del present conveni, que s'estableix en virtut de les següents\nL'objectiu d'aquest conveni és establir un marc de col·laboració entre la UIB i el CRDO Pla i Llevant de Mallorca amb la finalitat de promoure diverses activitats conjuntes relacionades amb la investigació, la transferència tecnològica, la formació, la realització d'activitats culturals, la difusió de resultats, l'ús de les noves tecnologies, el màrqueting i la comercialització, així com altres aspectes que puguin ser d'interès per a ambdues entitats relacionats amb tots els aspectes del cultiu de la vinya i l'elaboració i comercialització del vi.\nLa comissió es reunirà per fer una primera anàlisi del projecte presentat i preparar una proposta detallada, que serà enviada al Rector de la UIB i al representant del CRDO Pla i Llevant de Mallorca, que en darrera instància decidiran la conveniència de realitzar-lo. En cas afirmatiu subscriuran l'acord específic corresponent el Rector de la UIB i el president del CRDO Pla i Llevant.\nInicialment, es designa les persones que s'indiquen:\n- Per part de la Universitat de les Illes Balears: el doctor Gabriel Moyà Niell, vicerector d'Infraestructures i Medi Ambient, i el doctor Hipólito Medrano Gil, catedràtic d'universitat de l'àrea de coneixement de Fisiologia Vegetal del Departament de Biologia.\n- Per part del CRDO Pla i Llevant: el doctor Antoni Bennàsar Roig, com a president, i el senyor Miquel Feliu Duran, com a secretari.\nI com a prova de conformitat amb tot l'anterior, se subscriu per duplicat el present conveni marc al lloc i en la data indicats.\nPel CRDO Pla i Llevant,\nEl present conveni marc el va aprovar el Consell de Direcció de data 13 de setembre de 2005 i el va ratificar el Consell de Govern de la Universitat de les Illes Balears en data 7 de novembre de 2005, de conformitat amb el que estableixen els articles 21.2.24 i 178 dels Estatuts de la Universitat de les Illes Balears, aprovats pel Decret 170/2003, de 26 de setembre (BOIB núm. 136, de 30 de setembre) .


L’Alzheimer Race obre inscripcions per viure una nova diada solidària i de sensibilització el 23 de setembre |ÀUDIO| - vilanovainformacio.cat - Portal de Comunicació de Vilanova del Camí\nEl diumenge 23 de setembre es celebrarà la 4a Cursa i Caminada Solidària Alzheimer Race, a Igualada. L’organitzen conjuntament l’Hospital de Dia Sant Jordi -del Consorci Sociosanitari d’Igualada (CSSI)- i l’Associació de Familiars d’Alzheimer i altres Demències de l’Anoia (AFADA), amb la col·laboració de l’Ajuntament d’Igualada. Aquest any, la ubicació de la sortida i arribada serà l’antic Escorxador, ja que l’emplaçament habitual, la plaça de la Masuca, està actualment en obres\nSegons explica la treballadora social de l’Hospital de Dia Sant Jordi i secretària de l’AFADA, Menchu Vélez, l’esdeveniment compleix amb un triple objectiu: recaptar fons per als projectes de l’associació, sensibilitzar i informar la població pel que fa a aquesta malaltia degenerativa i fer salut i esport aprofitant l’Anella Verda i els camins fluvials de la ciutat per facilitar la pràctica esportiva i reforçar els hàbits saludables.\nUn any més, l’esdeveniment s’emmarca entorn al 21 de setembre, Dia Mundial de l’Alzheimer. Es pot participar de dues maneres: o bé corrent, tot fent un recorregut de 6,3 quilòmetres de l’Anella Fluvial i de dificultat baixa, o bé caminant, una proposta que convida sobretot les famílies a fer uns 4,3 quilòmetres, és a dir poc més d’una hora a peu.\nLa sortida, que aquest any serà a l’antic Escorxador (al carrer Prat de la Riba, 45) serà a les 10 h del matí, amb els corredors per davant dels caminants. Hi haurà servei de guarda-roba i es lliurarà avituallament a l’arribada. També hi ha previstes altres activitats com ara l’entrega de premis, sortejos de regals i activitats per als acompanyants i per als més menuts. Es tracta, com diu Menchu Vélez, d’un matí de festa.\nLes inscripcions a la cursa ja estan obertes i es poden fer per Internet a través del web del consorci sociosanitari www.cssi.cat/alzheimerrace. També es poden fer presencialment a l’Hospital de Dia Sant Jordi. El preu per fer la cursa és de 10 euros per persona a partir dels infants de 10 anys (els menors d’aquesta edat no paguen). Tots els inscrits rebran un lot d’obsequis i tots els majors de 10 anys rebran una samarreta tècnica Tuga amb el logo de la cursa.\nEls beneficis recaptats per les inscripcions i patrocinadors es destinaran a l’AFADA. El tancament econòmic de la tercera edició va deixar un guany de 3.214’40€.\nEl magazine La banda del Tupper i Punt Viatges sortegen un cofre regal d’un cap de setmana


Mancomunitat Penedès Garraf Augmenta l’atur a l’octubre a l’Alt Penedès i el Garraf\nAugmenta l’atur a l’octubre a l’Alt Penedès i el Garraf\nPublicat el 12 de novembre de 2018\nFinalitza el mes d’octubre amb 621 aturats més a les comarques de l’Alt Penedès i el Garraf.\nEn el mes d’octubre hi han inscrits 5.353 persones aturades a les oficines de treball de l’Alt Penedès, 303 persones més que al mes de setembre (+6%). Aquest increment és considerablement superior comparat amb l’octubre de 2017 (+3,6%). En termes interanuals, l’atur es redueix un 7,4% a l’Alt Penedès (426 aturats menys).\nLa taxa d’atur registral se situa en el 10,51%, 55 punts percentuals més que fa un mes. Per sexes, la taxa d’atur registral de les dones (12,92%) és superior a la dels homes (8,33%). El perfil de l’aturat a l’Alt Penedès és d’una dona (58%), mentre que per edat afecta en major mesura a les persones de més de 45 anys (54%).\nPel que fa al sector econòmic que concentra un major nombre de persones desocupades, és el dels serveis (65%) seguit a distància pel de la indústria (16%). L’atur augmenta en tots els sectors econòmics, tret de la construcció (-2%); l’agricultura registra l’augment més notori (+48%).\nPer territori, l’atur creix a tots els municipis de l’Alt Penedès, tret de Gelida, Pacs del Penedès i Sant Cugat Sesgarrigues.\nEl mes d’octubre de 2018 finalitza amb 318 persones aturades registrades més al Garraf que al setembre, el que suposa un augment del 4,1% i situa la xifra d’aturats en 8.152 persones a la comarca del Garraf. La taxa d’atur registral se situa en el 12,32%, 52 punts percentuals més que fa un mes.\nEl perfil d’aturat és d’una dona en el 59% dels casos i per grups d’edat el 57% de la població aturada correspon a persones de 45 i més anys (4.638). Per sector, la majoria d’aturats provenen del sector serveis, el 76% (6.199 persones aturades). Després del sector serveis, es situa els sector de la construcció, amb un 9% d’aturats, la indústria amb el 8% i l’agricultura amb el 2%. El col·lectiu sense ocupació anterior suposa el 5% del total.\nPer municipis, Vilanova i la Geltrú concentra el 50% d’aturats de la comarca, seguit de Sant Pere de Ribes amb el 22% dels aturats. Tots els municipis del Garraf mostren un augment d’aturats respecte al mes anterior.


El Repsol Racing Tour arriba a Reus | Diari de Tarragona\nL’exposició gratuïta es podrà visitar fins al proper diumenge dia 22, a la plaça de la Llibertat de Reus\n18 de Octubre de 2017 - 10:54 hs\nImatge d'una de les motos Honda del Mundial de Motos GP patrocinada per Repsol. FOTO: Repsol\nRepsol porta a Reus el Racing Tour, una exposició interactiva en la qual la companyia resumeix la seva vinculació amb el món de la competició de motor.\nDes d'avui i fins al proper diumenge dia 22, es podrà visitar aquesta mostra gratuïta que es troba ubicada a la plaça de la Llibertat de Reus. L'horari de visita serà de 10 a 14 i de 17 a 21 h, els dies laborables, i de 12 a 20 h, durant el cap de setmana.\nAl llarg dels 145 metres quadrats d'exposició, els visitants podran conèixer més a fons les diverses disciplines amb les que Repsol col·labora i ha col·laborat, i entre les quals hi ha el mundial de Motociclisme, Dakar, Trial, Automobilisme o vol acrobàtic, entre d'altres.\nA més, podran veure la moto amb la que Marc Màrquez va guanyar el Mundial de MotoGP l’any 2016, una granota de competició de Dani Pedrosa, productes com carburants o llaunes de lubricants, vídeos i fotografies històriques d'aquesta relació que Repsol manté amb la competició de motor des de fa més de 45 anys.\nL'exposició és interactiva i compta també amb diversos espais tecnològics per millorar l’experiència dels visitants, per la qual cosa es pot recórrer sense l'acompanyament d'un guia.\nTot i això, diverses persones assistiran els visitants en allò que puguin necessitar. La mostra inclou també un espai amb inflables a l'exterior perquè els menors de dos anys puguin jugar i divertir-se muntats en unes minimotos.\nL'exposició és oberta a tothom, no només als aficionats dels esports de motor, i és accessible per a persones amb mobilitat reduïda. La mostra està dividida en diverses zones en què es parla de qüestions tant importants per a Repsol com la seguretat, l'evolució dels seus productes des dels anys 60 i fins a l'actualitat, així com la qualitat dels mateixos.\nEn aquest sentit, s'explica com la vinculació amb l'alta competició representa per a Repsol una inversió en investigació, ja que això permet poder desenvolupar els carburants i lubricants que després es posen a disposició dels clients a les seves estacions de servei. La mostra finalitza amb un test de preguntes sobre els continguts exposats al Repsol Racing Tour i gràcies al qual els visitants poden optar a sortejos de premis en carburant o diverses promocions.


Temps de fred. Temps de calor - FÒRUM.ad\nEl 02/05/21 7:30\nPortada del llibre Temps de fred\nTítol: Temps de fred. Temps de calor\nEscriptor/a: CASAS PEÑA, Lola\nDe poemaris infantils sobre les estacions meteorològiques se n’han publicat a cabassos. Només a tall d’exemple, podem citar, per la seva actualitat, Laberint roig (2020), de Ramon Besora, recentment ressenyat per Pep Molist (vegeu-ne l’excel·lent crítica aquí). En el cas que ens ocupa, Lola Casas, escriptora i mestra mataronina, mostra al jove lector, en un magnífic exercici de tècnica en usar el vers lliure no subjecte a cap rima, les bondats de la calor i el fred, dues sensacions que poden provocar enuig i alegria alhora.\nLa lectura del poemari de Casas farà que el lector no senti tremolins ni tampoc suï, sinó que els seus versos l’ajudaran a valorar, en la seva mesura, els arbres despullats quan ja arriba la tardor i l’agost canicular després del solstici d’estiu.\nAquest poemari és un llibre capicua excel·lentment editat per Editorial Mediterrània. Els seus versos els protagonitza la natura, personatge universal. Quan Casas vol parlar de les estacions dominades pel fred, trobem el sol mandrós, el vent humit, la pluja, les nits llargues i el pit-roig mascle «que reclama l’atenció amorosa / d’una possible parella». Quan cal referir-se a la calor, orenetes –«ballarines alades del cel»–, granotes, grills i l’aigua lliscosa emanen una frescor que encomana el goig de viure. Menció a part mereixen l’enciam, l’escarola, els tomàquets, pebrots i cebes… que conformen una amanida d’estiu la mar de saborosa o, en paraules de Casas, són «un batec de la terra / en el fons acollidor i amable d’un plat». La bellesa de la metàfora no pot ser més eloqüent.\nLes il·lustracions de Gibet Ramon donen encara més valor a aquest poemari: sobre un fons blanc i nítid, destaquen els tolls blaus de l’hivern i la síndria intensament vermella de l’estiu.\nSens dubte, un poemari ben construït i curosament editat.\nNotícia Anterior: Pasqua és Alegria\nSegüent Notícia: Jordi Folch i Pons, nou director de la Fundació Folch i Torres


Nova sentència judicial favorable a l'Ajuntament de Borriana sobre el projecte urbanístic de Sant Gregori | Castelló Extra\nEl Jutjat contenciós administratiu núm. 2 de Castelló desestima el recurs i condemna la demandant a pagar les costes\nLa justícia ha tornat a donar la raó a l’Ajuntament de Borriana pel projecte urbanístic de Sant Gregori, ja que el Jutjat contenciós administratiu número 2 de Castelló ha desestimat el recurs contenciós administratiu contra el decret d’Alcaldia que autoritzava la mercantil Urbanització Golf Sant Gregori SA a girar la quota 00.\nLa nova sentència dictada per aquest jutjat, que també condemna en costes la recurrent, estima que per “coherència de criteri i unitat de doctrina i principi de seguretat jurídica, procedeix reiterar en aquest procediment”, en al·lusió a l’anterior sentència del Jutjat contenciós administratiu núm. 1 de Castelló i, per tant, la nova sentència confirma que la Resolució de l’Ajuntament és “conforme a dret”.\nAixí mateix, la resolució reconeix “la plena legitimació a la mercantil Urbanització Golf Sant Gregori SA per a girar i notificar als propietaris afectats les corresponents liquidacions de quotes individualitzades per al seu pagament en període voluntari”.\nL’equip de govern municipal de Borriana ha mostrat la seua “satisfacció” pel nou dictamen judicial favorable sobre el PAI més important de la costa valenciana. Segons han valorat “reconeix i ratifica, una vegada més, que la decisió adoptada pel consistori està totalment legitimada i confirma l’acta de replanteig i la justificació de les despeses generals i de projectes de l’empresa”.\nPer a l’executiu municipal aquesta sentència implica que molts propietaris “hauran de pagar recàrrecs per haver seguit les línies marcades malintencionadament per algunes persones amb certs interessos i que han qüestionat constantment totes les actuacions per a paralitzar el projecte”.\nLa recent resolució judicial suposa doncs, segons el parer del govern municipal, “un nou recolzament per a seguir en la senda de materialitzar el PAI més important del litoral de la costa valenciana”, i obri una finestra al futur i a l’impacte positiu d’expectatives centrades en el turisme i en la reactivació econòmica del municipi.\nAposta pel projecte\nQuan va arribar al govern municipal en 2015, l’executiu va apostar per desbloquejar el projecte i per mantindre la condició d’agent urbanitzador a la mercantil Urbanització Golf Sant Gregori SA (UGSG), que compta amb el suport de l’Associació de Propietaris Sant Gregori, i considera que ha complit amb els requisits derivats de l’acord transaccional aprovat entre l’Ajuntament i la pròpia empresa.\nLa reactivació de Sant Gregori està emparada per dos informes positius municipals, els quals avalen la seua legalitat i el desenvolupament del projecte pel seu impacte positiu per al municipi, i ara també per les sentències judicials.


Kathrine Herzer Biografia, wiki, edat, alçada, cònjuge, senyora secretària, Twitter - * Edició De Personatges Famosos Als Eua\nKathrine Herzer Biografia, wiki, edat, alçada, cònjuge, senyora secretària i Twitter\nBiografia i wiki de Kathrine Herzer\nKathrine Herzer és una actriu nord-americana de televisió i cinema nascuda i criada a Los Angeles, Califòrnia, Estats Units. Herzer és ben coneguda pel seu paper en el drama polític nord-americà, Madam Secretary com a Alison McCord. A més, Kathrine també és coneguda pel seu paper a la pel·lícula de comèdia i drama nord-americana, Men, Women & Children, com Lauren. C Actualment, Herzer treballa com a assessor voluntari del programa Teen Line de Los Angeles.\nKathrine Herzer Edat i aniversari: quants anys té?\nKathrine Herzer va néixer el 17 de gener de 1997 a Los Angeles, Califòrnia, Estats Units. Celebra el seu aniversari cada 17 de gener de cada any i el seu signe de naixement és Capricorn. Herzer complirà 24 anys el 17 de gener de 2021.\nKathrine Herzer Alçada i pes\nHerzer és una dona d’alçada mitjana, també sembla que és bastant alta a les seves fotos. Es troba a una alçada de 5 peus i 5 polzades. A més, pesa 60 kg.\nFamília, pares i germans de Kathrine Herzer\nHerzer va néixer i es va criar a Los Angelos, Califòrnia, Estats Units. Resideix amb la seva mare Manuela Herzer i els seus dos germans.\nHerzer- actriu de televisió i cinema\nVa passar la major part dels dies de la infància a la seva ciutat natal, Califòrnia. Herzer es va graduar de l'escola secundària l'any 2015.\nCònjuge de Kathrine Herzer: està casada Kathrine Herzer?\nHerzer no ha fet públic amb ella relació , no se sap públicament si ho és casat o en un relació . Ella soci s’actualitzarà el més aviat possible.\nPatrimoni net de Kathrine Herzer\nHerzer té un patrimoni net estimat de 500.000 dòlars a partir del 2020 . Això inclou els seus actius, diners i ingressos. La seva principal font d’ingressos és la seva carrera com a actriu de televisió i cinema. A través de les seves diverses fonts d’ingressos, Kathrine ha pogut acumular una bona fortuna, però prefereix portar un estil de vida modest.\nMesures i fets de Kathrine Herzer\nAquests són alguns fets i mesures corporals interessants que heu de conèixer sobre Kathrine:\nNoms complets: Katherine Herzer\nPopular com : Katherine\nOcupació / professió : Actriu de televisió i cinema\nAniversari de Katherine Herzer\nEdat / Quina edat? : 23 anys (2020)\nData de naixement : 17 de gener de 1997\nAniversari : 17 de gener\nMesures corporals de Katherine\nKatherine Herzer Família i relació\nMarit / Cònjuge : S'està actualitzant\nKatherine Herzer Patrimoni net i sou\nFont d'ingressos : Actriu de televisió i cinema\nKatherine’s House and Cars\nKathrine Herzer, senyor i senyora Smith\nKathrine va aparèixer a la comèdia d'acció romàntica americana Mr. & Mrs. Smith el 2005. La pel·lícula va ser dirigida per Doug Liman i escrita per Simon Kinberg. Està protagonitzada per Brad Pitt i Angelina Jolie com un matrimoni avorrit de classe mitjana-alta.\nEs va basar majoritàriament en el programa de televisió del mateix nom del 1996, protagonitzat per Maria Bello i Scott Bakula. La pel·lícula va ser escrita per Simon Kinberg i dirigida per Doug Liman. En conseqüència, va ser produït per Akiva Goldsman, Arnon Milchan i Lucas Foster.\nKathrine Herzer M’agrada molt l’amor\nHerzer també ha aparegut a la pel·lícula de comèdia-drama romàntica del 2005 A much Like Love. La pel·lícula va ser dirigida per Nigel Cole i protagonitzada per Ashton Kutcher i Amanda Peet. El seu guió va ser realitzat per Colin Patrick Lynch. La pel·lícula se centra principalment en dues persones la relació de les quals evoluciona ràpidament des de la luxúria a l’amistat fins al romanç en set anys.\nEs va rodar a la ciutat de Nova York, Los Angeles i Antelope Valley. La pel·lícula va ser dirigida per Nigel Cole i produïda per Armyan Bernstein, Kevin J. Messick. Va ser escrit per Colin Patrick Lynch. La pel·lícula va obtenir ingressos de taquilla de 42,8 milions de dòlars contra un pressupost de producció de 30 milions de dòlars.\nKathrine Herzer, senyora secretària\nHerzer és popular per la seva aparició al drama polític nord-americà Madam Secretary. La sèrie de televisió va ser creada per Barbara Hall. Està protagonitzada pel famós actor Téa Leoni, que apareix com Elizabeth McCord, antiga analista de la CIA i professora de ciències polítiques convertida en secretària d'Estat.\nL'episodi pilot es va anunciar a l'agost de 2013 i es va encarregar de la sèrie al maig de 2014. Després de ser ordenat per a televisió, es va estrenar el 21 de setembre de 2014 a CBS. CBS va decidir finalment recollir la sèrie per a una temporada completa de 22 episodis el 27 d'octubre de 2014.\nLa pel·lícula se centra en la vida de la secretària Elizabeth McCord com a decidida secretària d'Estat dels Estats Units. Com a secretària d'Estat, McCord ha de conduir la diplomàcia internacional, combat les polítiques d'oficines i eludir el protocol, si cal, mentre negocia qüestions a tot el món. L’espectacle també se centra en la vida personal dels altres personatges.\nPreguntes més freqüents sobre Kathrine Herzer\nQui és Kathrine Herzer?\nKathrine Herzer és una aclamada actriu que va obtenir un ampli reconeixement després d’aparèixer com a membre del repartiment de la senyora secretària Alison McCord.\nQuants anys té Kathrine Herzer?\nHerzer és un ciutadà nord-americà nascut el 17 de gener de 1997 a Los Angeles, Califòrnia, Estats Units.\nQuina altura té Kathrine Herzer?\nHerzer es troba a una alçada de 5 peus 5 polzades.\nEstà casada Kathrine Herzer?\nQuant val Kathrine Herzer?\nHerzer té un valor net aproximat de 500.000 dòlars. Aquesta quantitat s'ha acumulat a partir dels seus papers principals a la indústria de l'entreteniment.\nOn viu Herzer?\nPer motius de seguretat, Herzer no ha compartit la seva ubicació exacta de residència. Actualitzarem aquesta informació immediatament si obtenim la ubicació i les imatges de la seva casa.\nKathrine és morta o viva?\nHerzer està viu i té bona salut. No hi ha hagut informes sobre que estigués malalta o que tingués cap problema relacionat amb la salut.\nOn és Herzer Now?\nKathrine Herzer continua participant activament en la indústria de l’entreteniment creatiu, és membre del repartiment de la sèrie llançada, Three Rivers Missy, que es va estrenar el 2009 als Estats Units i en dates posteriors a altres països. Mireu el tràiler a continuació.\nContactes de xarxes socials de Katherine Herzer\nPorta de Peter


Escrita per xesca - de gener 16, 2014\nVettel aconseguí el seu quart títol mundial consecutiu.\nAntonio Moreno, Richard Sánchez i Pablo Barceló 3r ESO\nVettel, es proclamà campió de la fórmula 1 per quarta vegada consecutiva. Aquesta vegada ho va fer a l'Índia, després que Fernando Alonso no puntués per problemes mecànics.\nA la darrera carrera Sebastian Vettel va aconseguir igualar el rècord que va aconseguir en Michael Schumacher a l'any 2004. Aquest rècord consisteix a guanyar set carreres consecutivament. Si a la següent carrera torna a guanyar, superarà aquest rècord a falta d'una altra. La darrera carrera es celebrà a Abu Dabi (Yas Marina) en la qual la seva victòria va ser molt còmoda ja que el seu cotxe, amb diferència, és el millor de tots. Sebastian Vettel celebrà a l'Índia el seu quart títol fent ''donuts'', és a dir, fent voltes sobre si mateix amb el cotxe dins la pista. La Federació Internacional d' Automobilisme decidí sancionar-lo amb 25.000 euros. Aquesta sanció la va pagar…\nDe novel·la a sèrie de televisió Andrea Saigí Obrador Beatriz Villar del Saz de Moor Maria López Rendón\nEl tiempo entre costuras fou publicada fa uns cinc anys. Va eclipsar tota Espanya de manera que el grup ATRESMEDIA ha fet una super producció amb més de 100 actors i més de 2000 figurants que han tardat set mesos per rodar aquesta sèrie en tres països diferents: el Marroc, Portugal i Espanya. La fama d’aquesta novel·la ha estat tan immensa que fins i tot els Estats Units de Amèrica s’han interessat a fer una nova versió en anglès.\nTota sola i plena de deutes alienes la jove modista Sira Quiroga es trasllada a Tetuàn. Amb mentides i ajudada per amistats d’una dubtosa reputació creen una nova identitat. Aconsegueix posar en marxa un negoci de costurera, a partir d’aquí …\nMar Vidal Ferrà, Malena Camps Andersson i Maria Peix Sitges, 3B El fenomen musical arrasa per tot el món. Guanyadora de 3 Globus d'Or, 3 premis de l'Acadèmia, i 4 premis Bafta. La pel·lícula “Los Miserables” ha estat tot un èxit a 42 països i ha estat traduïda a 21 idiomes. Una de les millors històries de la Revolució Francesa representada a la gran pantalla. “Una festa per als ulls i per a les orelles, és perfectament meravellosa”-Va dir la famosa revista Rolling Stone. Aquesta pel·lícula ha impressionat cada espectador que l'ha vista i ningú se n'ha penedit. Les seves crítiques han estat generalment favorables i té una qualificació de 9/10. Mundialment, ha recaptat 760.420.160 dòlars. Els protagonistes han guanyat molta fama gràcies a la pel·lícula.Tot comença a França, al segle XIX. Jean Valjean era un esclau que va decidir començar una nova vida gràcies a l'ajuda d'un sacerdot. Anys més tard, es troba amb Fantine, que li demana ajuda amb la se…


Què pots fer tu per frenar el canvi climàtic? - Blog de Ecrowd Crowdlending, Información sobre financiación participativa de la sostenibilidad\nLa lluita contra el canvi climàtic només serà possible si els ciutadans som “capaços d’assumir i recolzar” aquest compromís, va advertir recentment el director internacional de canvi climàtic de l’organització conservacionista WWF, el peruà Manuel Pulgar-Vidal. Les persones, a títol individual, tenim més poder del que pot semblar a priori. Cada vegada que prenem una decisió de compra o d’inversió canviem una mica el món. La nostra manera d’actuar en aquests cinc àmbits del dia a dia pot marcar la diferència:\nDesplaça’t sense mals fums. Els tubs d’escapament són un dels principals emissors de gasos d’efecte hivernacle. A l’optar pel transport públic, compartir vehicle o desplaçar-se amb bicicleta o a peu contribueixes a reduir les emissions de CO2 a l’atmosfera. Si malgrat tot no pots desenganxar-te del cotxe particular, considera la compra d’un vehicle elèctric. Per a desplaçaments més llargs, prioritza el tren abans que l’avió, molt més contaminant.\nMenja més fruites, verdures i hortalisses. No només t’ho agrairà la teva salut, també la del planeta. El consum abusiu de carn de producció intensiva provoca pèrdua d’aigua, de capacitat orgànica del sòl i és una font d’emissions contaminants. D’altra banda, a l’hora de la compra, prioritza els aliments de proximitat, els de temporada i els ecològics.\nEstalvia energia i autoconsumeix. Les centrals tèrmiques que generen electricitat a partir de combustibles fòssils, especialment carbó, són grans emissores de CO2. Reduint el consum d’energia participem en la reducció de les esmentades emissions. L’eficiència energètica, la instal·lació d’energies renovables a la llar o la contractació d’energia verda són les principals accions a les nostres mans en l’àmbit energètic.\nRedueix, reutilitza i recicla. L’extracció de recursos, la seva transformació, el transport de productes ja manufacturats i fins i tot el reciclatge comporten l’emissió de diòxid de carboni. Posar en pràctica les 3 ‘R’ (reduir, reciclar i reutilitzar) és la millor estratègia per evitar el consum innecessari de recursos i els impactes negatius associats, com la generació de residus. Redueix el teu consum, reutilitza tot el que puguis i recicla sempre que sigui possible.\nInverteix en projectes amb impacte positiu. A través de fons d’inversió, dipòsits o fins i tot simplement tenint els diners al banc pots estar, sense voler-ho, finançant empreses o projectes altament contaminants. En canvi, a través de plataformes de crowdlending com ECrowd!, que ofereixen una total transparència, pots invertir directament en projectes amb un impacte positiu sobre el medi ambient i el conjunt de la societat.\nCom va dir el periodista i escriptor uruguaià Eduardo Galeano: “Molta gent petita, en llocs petits, fent coses petites, pot canviar el món”.\n« L’exercici físic també és un tractament mèdic\nCom construir 800 habitatges per als més desfavorits del Brasil amb 220.000€? »


EdukidSchool - Serveis\nAmbient exclusiu en anglès on els nostres alumnes segueixen un aprenentatge on es dóna especial importància a la comunicació, l’expressió i la comprensió oral, que condueixen a la pronunciació natural. Sabem que cada alumne aprèn de forma distinta i per això ens adaptem a cadascun d’ells.\nEns dediquem a la prevenció, el diagnòstic, la intervenció i la rehabilitació dels trastorns del llenguatge, la parla, la veu, l'audició i la deglució. Atenem tant a infants com adults. El nostre objectiu és facilitar el procés per tal de que qualsevol persona amb dificultats per a comunicar-se, arribi al seu màxim potencial comunicatiu.\nObstacles, circumstàncies externes o factors personals de tota mena ens poden provocar un malestar i un patiment emocional difícil de resoldre. Estem al teu costat per treballar junts de forma personalitzada en tot allò que et preocupa o que vulguis millorar fomentant el treball conjunt i coordinat.\nPer tal de millorar el rendiment escolar, durem a terme un seguiment individualitzat de l’evolució en funció de les dificultats proporcionant estratègies i ajudant adquirir habilitats.\nMitjançant mètodes, estratègies i eines farem que l’alumnat aprengui a aprofitar el temps dedicat a l’estudi i a l’organització del seu treball, i afavorir així el seu procés d’aprenentatge.\nAquestes classes estan dirigides a alumnes que tenen dificultats en alguna matèria en particular, que necessiten millorar el seu rendiment en les àrees instrumentals bàsiques.


Jugar a videojocs alleuja en un 30% el dolor dels infants amb càncer, segons un estudi participat per la URV | Tots21 | Notícies de Tarragona, Reus, Tarragonés i Baix Camp\nJugar a videojocs alleuja en un 30% el dolor dels infants amb càncer, segons un estudi participat per la URV\nUn estudi de la Fundación Juegaterapia amb la participació de la Càtedra del Dolor Infantil de la URV indica que jugar amb videojocs és beneficiós per reduir el patiment durant el tractament dels pacients pediàtrics amb càncer. Foto: URV\nL’ús dels videojocs en pacients pediàtrics redueix un 30% el dolor i el malestar derivats de la mucositis després d’un tractament de quimioteràpia. Aquestes són les conclusions de l’estudi realitzat en nens i nenes malalts de càncer, que jugaven a videojocs entre dues i tres hores diàries com a part de l’estudi.\nLa disminució del dolor percebut associat a una intensa mucositis comporta també segons l’estudi una reducció del 20% de la dosis de la morfina diària administrada als infants. La mucositis es una inflamació de la mucosa del tracte digestiu que pot provocar que els pacients no puguin ni empassar saliva, associada habitualment a la quimioteràpia.\nÉs la primera vegada que es fa un estudi clínic sobre els efectes analgèsics que poden tenir els videojocs en infants en tractament contra el càncer. L’ha dut a terme la Fundación Juegaterapia, dedicada a experimentar amb l’ús del joc en nens i nenes hospitalitzats, i hi ha col·laborat la Càtedra del Dolor Infantil de la URV.\nA més de la reducció del dolor i, conseqüentment, de la dosis de morfina administrada, l’estudi també determina que l’ús de videojocs en nenes i nens també fa augmentar en un 14% el to vagal del seu sistema parasimpàtic, associat a la recuperació fisiològica davant la presència d’estímuls de dolor.\nA més de la Càtedra del Dolor Infantil de la Universitat Rovira i Virgili, en aquest estudi promogut per la Fundación Juegaterapia hi han participat també l’Hospital Universitario La Paz i la Universidad Autónoma de Madrid. Els videojocs i les consoles han estat proporcionats per Sony Interactive Entertainment Spain.\n29/10/2021 La reforma de la facultat d’Educació i Psicologia de Tarragona s’iniciarà el 2023\n28/05/2020 La URV, entre les primeres universitats de l’Estat segons el rànquing CYD\n08/05/2020 Un expert de la URV veu ‘precipitat’ que Tarragona passi a fase 1\n27/01/2020 La URV lidera un projecte d’aprenentatge de les ciències en centres d’infants i adolescents tutelats


SOS Pell: combat l'al·lèrgia primaveral amb els millors trucs - Sabadell Informa!\nInici » Seccions » Articles i estudis » SOS Pell: combat l’al·lèrgia primaveral amb els millors trucs\n25 Març 2017 a 12:00\nSOS Pell: combat l’al·lèrgia primaveral amb els millors trucs\nSi ahir vam donar la benvinguda a la primavera amb entusiasme, avui hem de parlar de la part no tan positiva d’aquesta estació. Per a les persones al·lèrgiques al pol·len, la primavera suposa una marató de supervivència en el camí cap a l’estiu. Els esternuts, la congestió nasal, les picors o la conjuntivitis es converteixen en una comparsa molt molesta durant la primavera. Per fer-li escac i mat a l’al·lèrgia primaveral, t’expliquem com actua i a continuació, et donem les claus per combatre els seus efectes negatius en la nostra pell. Acompanya’ns en aquesta batalla!\nClaus de l’al·lèrgia primaveral\nL’al·lèrgia al pol·len de certes plantes provoca símptomes semblants als d’un simple refredat (esternuts, degoteig nasal, picors d’ulls…). A més, pot perpetuar més enllà dels mesos de primavera i la seva incidència depèn del tipus del pol·len al qual som al·lèrgics i de la zona geogràfica en què vivim. Si a la zona mediterrània el més habitual és l’al·lèrgia al pol·len de la parietària (que pol·linitza de febrer a octubre), al centre d’Espanya les culpables de l’al·lèrgia són les gramínies i l’olivera (el pic de pol·linització màxim es troba en maig i juny).\nSi estàs en zona de perill, notaràs que el pol·len no afecta de la mateixa manera tot el dia. Els majors nivells es donen a l’alba i al capvespre. La sortida del sol suposa l’inici de la pol·linització de les plantes amb els primers raigs, mentre que a la nit, amb el refredament de les capes superiors de l’atmosfera, el pol·len descendeix a uns estrats inferiors, entra més en contacte amb el nivell del sòl i es fa més respirable.\nPer què sóc al·lèrgic?\nEls que pateixen al·lèrgia primaveral tenen una gran facilitat per crear els IgE, una mena d’anticossos que, en comptes d’inmunizar-les davant el contacte amb el pol·len, els creen una patologia. L’herència genètica també té molt a veure, així com l’exposició als al·lergènics: si et persegueix el llegat familiar, refugia’t en una zona sense vegetació.\nFalsos mites sobre els tests al·lèrgens\nEls símptomes de l’al·lèrgia primaveral són molestos i, a més, poden derivar en problemes respiratoris més greus com l’asma bronquial. El primer és sotmetre a les proves de l’al·lèrgia, per obtenir un diagnòstic precís i actuar de manera eficaç per a combatre-la. En l’actualitat, els tests al·lèrgens són fàcils i fiables, per això volem enderrocar una sèrie de falsos mites que els han acompanyat:\nS’han de realitzar a la primavera. FALS. Com la incidència de l’al·lèrgia produïda pel pol·len depèn de la zona geogràfica, les proves de l’al·lèrgia són recomanables en qualsevol estació. Com més aviat obtinguis un diagnòstic, abans podràs preparar-te per seu atac.\nNo aptes per a nens petits. FALS. Els tests poden realitzar-se a qualsevol edat.\nLes proves de l’al·lèrgia són doloroses. FALS. Avui en dia es fan petites punxades gairebé indolores, que introdueixen diferents extractes de pòl·lens, àcars, etc. per analitzar la reacció de l’organisme.\nEls resultats triguen a saber-se: FALS. En 15 minuts, es pot obtenir una idea molt aproximada del tipus d’al·lèrgia que pateix.\nHi ha una sèrie d’accions que et faran viure millor amb l’al·lèrgia:\nEvita el contacte amb els al·lèrgens. En la mesura del possible, no t’exposis a l’aire lliure en dies de màxima pol·linització, sobretot si hi ha vent.\nAposta per una bona ventilació. Un cop que la teva habitació s’ha ventilat, polvoritza aigua (perquè els pòl·lens assentats no surin en l’aire) i refresca l’ambient amb aire condicionat.\nUtilitza mascareta i ulleres si ho necessites.\nNo facis exercici en espais oberts en dies d’alta pol·linització, perquè el risc de patir crisis asmàtiques és més gran.\nCondueix amb les finestres del cotxe tancades i l’aire condicionat.\nNo consumeixis mel ni gelea reial. Alguns al·lèrgics tenen reaccions a aquests productes.\nSi ets al·lèrgic al pol·len de compostes, no prenguis infusions de camamilla ni et rentis els ulls amb ella.\nEncara que l’ideal és evitar l’exposició al factor que ens causa l’al·lèrgia això resulta difícil, sobretot amb al·lèrgens tan abundants com el pol·len. Pel que fa al tractament, els antihistamínics redueixen els símptomes (sense sedar), mentre que les vacunes antial·lèrgiques són el tractament curatiu més eficaç, ja que estan dissenyades de forma totalment personalitzada i garanteixen una tolerància estable. El pacient ha de vacunar-se almenys cinc anys, ja que fer-ho durant una sola temporada no és suficient. En l’actualitat existeixen les vacunes injectables i les sublinguals (unes gotes que el mateix pacient es diposita en dosis creixents sota la llengua).\n#al·lèrgia #pell #pol·len


Dissipació de l'energia per fregament (EN) - Activitum\nDissipació de l'energia per fregament (EN)\nEl taller pretén ajudar als alumnes de 1r Batxillerat a construir el model escolar d’energia, i utilitzar-lo per interpretar fenòmens quotidians, com ara l’escalfament d’un fre per fregament i el seu posterior refredament per equilibri tèrmic amb l’entorn.\nS’espera que l’estudiant entengui l’energia com una funció d’estat, és a dir, una magnitud que s’associa a “com estan les coses”, i per tant, a mirar-se els canvis que es donen a la natura a partir de “com estan les coses abans i després d’un canvi”. Aquesta idea permet ajudar als estudiants a concebre la transferència d’energia com la manera d’explicar dos canvis simultanis en dos cossos o sistemes, un dels quals guanya energia i l’altre en perd, i a concebre la idea de cadena energètica com un conjunt de transferències entre cossos o sistemes. Aquesta és una manera de “seguir la pista” de l’energia al llarg de diversos canvis successius.\nUna altra idea clau que s’aborda en la sessió són els dos mecanismes de transferir energia: calor i treball. El primer mecanisme correspon a l’intercanvi d’energia degut a una diferència de temperatura entre dos materials, mentre que el segon és l’intercanvi degut a l’aplicació d’una o més forces entre ells que provoquen desplaçaments coherents. Un cop aclarida aquesta idea, l’estudiant haurà de ser capaç d’identificar que en els fenòmens naturals calor i treball sovint van junts, ja que un treball que produeix escalfament per fregament sempre va acompanyat immediatament de la pèrdua d’energia en forma de calor cap a l’entorn. D’aquesta manera es treballa amb els estudiants que en una transferència d’energia no podrem mai aprofitar el 100% d’aquesta, i que tot i que l’energia es conserva, sempre es degrada de forma irreversible, ja que l’energia útil que possibilita nous canvis és cada cop menor.\nEn paral·lel als continguts conceptuals, a la sessió també es treballen continguts procedimentals, com ara el disseny d’un experiment, l’elaboració d’hipòtesis i l’anàlisi i interpretació dels gràfics obtinguts experimentalment.


Deusto Salud - educaweb.cat\nSanitat i salut 6 Esport i educació física 2 Imatge personal: perruqueria, estètica, maquillatge 1 Ciències socials 1\nDeusto Salut és una iniciativa que permet desenvolupar un nou concepte: cursos de formació contínua especialitzats, amb servei de consulta on-line.\nL'objectiu de Deusto Salut és capacitar els professionals en actiu per adaptar-se al competitiu i exigent escenari laboral actual i impulsar el seu desenvolupament professional.\nEn resposta a la constant demanda del mercat, i de les empreses, de professionals qualificats i en permanent actualització, Deusto Salut ofereix noves eines per adaptar-se a les noves exigències del mercat.\nLa selecció de cursos oferts tracten els temes de més actualitat i rellevància de l'àmbit sanitari. Es tracta de programes rigorosos i pràctics en un format flexible, compatible amb l'activitat laboral, i l'objectiu és la immediata aplicació professional.\nEls Programes de Deusto Salut permeten accedir i promocionar laboralment en l'àrea sanitària. Els alumnes aprendran amb un mètode a distància flexible i pràctic.\nDeusto Salut ofereix una important ocasió d'especialitzar i formar part de grans equips de professionals de la salut.\nMetodologia flexible i de qualitat, dissenyada perquè puguis compaginar estudis amb la vida laboral i personal.\nProcessos formatius que et permeten créixer i promocionar-te professionalment en l'àrea sanitària.\nSistema d'avaluació continuada que et condueix a ampliar i consolidar els teus coneixements des del primer dia.\nEl 95% d'alumnes de Deusto Salut creuen que el temari dels cursos cobreixen les seves necessitats formatives.\nEquip docent expert: Format per professors especialitzats i amb experiència laboral en el sector sanitari que et guiaran i recolzaran en el teu estudi, corregiran els teus exercicis així com proves d'avaluació i resoldran els teus dubtes en menys de 24 hores.\nRecursos d'aprenentatge: Materials multimèdia exclusius, pràctics, amens i actuals, elaborats per experts.\nBiblioteca. Material didàctic relacionat i enllaços d'interès.\nSecció “L'article del mes”.\nLectures recomanades i recursos d'e-learning.\nComunitat de virtual d'alumnes, amb:\nDeusto Salut és un projecte formatiu creat en el 2009, amb la missió de respondre a la demanda professional del sector sanitari, un dels més dinàmics del nostre país. De fet, en el cas de la sanitat privada, aquesta proporciona una ocupació fixa a més de 350.000 persones a Espanya, la qual cosa reflecteix les nombroses oportunitats laborals que ofereix.\nLes seves propostes de formació combinen la comoditat de l'aprenentatge no presencial amb materials pedagògics exclusius i un equip docent que et brindarà una atenció permanent i personalitzada. D'aquesta manera, et proporcionen tot el suport i els recursos que precises per a créixer i promocionar-te professionalment en l'àrea sanitària.\nNo importa quin sigui el teu nivell inicial.\nEl sistema d'aprenentatge progressiu i avaluació continuada de Deusto Salut et permetran ampliar i consolidar els teus coneixements des del primer dia.\nCentre de formació contínua i especialitzada.\nDeusto Salut t'ofereix un extens ventall de propostes de formació en l'àmbit sanitari. El model pedagògic del centre es basa en l'ensenyament en línia i audiovisual, per la qual cosa els seus cursos es poden realitzar al ritme de l'alumne, i sense condicionaments horaris. El temari de cada formació compta amb el suport de materials multimèdia creats per experts. A més,\nDeusto Salut disposa d'un equip de professors experts, que es dediquen professionalment al sector sanitari i amb el qual podràs contactar les 24 hores del dia. El centre divideix els seus cursos sanitaris en 2 nivells d'estudi (Cursos amb Titulació Universitària i Cursos d'Auxiliars) i en 5 àmbits temàtics:\nCursos de Nutrició i Dietètica\nCursos de Teràpies Naturals\nCursos de Desenvolupament Personal i Benestar\nDeusto Salut compta amb una doble titulació (Diploma Deusto Salut i Títol propi expedit per la Universitat Internacional de València) per a 5 dels seus programes formatius: Curs Superior de Secretariat Mèdic, Curs Superior de Gestió de Centres Sanitaris, Curs Superior de Nutrició i Herbodietética, Curs Superior d'Alimentació i Nutrició Sanitària i Curs Superior de Coaching Personal.\nEl centre dirigeix la seva oferta formativa principalment a dos perfils d'estudiants:\nProfessionals de la salut i personal sanitari amb necessitat i/o vocació d'ampliar coneixements per a millorar la seva pràctica diària\nPersones sense estudis previs en salut, que estan interessades a desenvolupar una carrera professional en el sector sanitari\nTema: Sanitat i salut Esport i educació física Imatge personal: perruqueria, estètica, maquillatge Ciències socials


Per on començar una mudança | Empresa de mudances Flippers\nEl millor consell i el més senzill que podem donar per a saber per on començar una mudança és fer-ho amb temps. Aquest serà el millor aliat per a no oblidar res i tenir marge de maniobra. Aquest, haurà de ser proporcional si la mudança és local, nacional o internacional, a més llunyania més previsió per a organitzar-ho tot degudament.\nEl segon consell que podem donar és disposar d’una caixa del que resultarà més imprescindible en arribar a destinació. Si pot ser, que destaqui de la resta. Aquest petit gest, facilita enormement per on començar una mudança en arribar a l’habitatge, o oficina de destinació, ja que es tindran a mà estris imprescindibles com: tovalloletes i/o paper higiènic, muda de roba, alguns productes de neteja, ganivet, un parell de tornavisos, tisores, cinta aïllant, llapis i paper, sabó de mans, tovallola i no estaria de més alguna llauna de menjar i beguda, entre algun altre que creguem important per a nosaltres a l’arribar a la nova adreça. Aquesta caixa farà més fàcil suportar la descàrrega de la mudança, reduint l’estrès que aquests moments poden produir.\nÉs recomanable avisar als operaris que posicionin les caixes de manera que la “la caixa imprescindible” quedi sempre a mà.\nCal tenir present que les mudances poden realitzar-se amb mitjans propis o amb l’ajuda d’una empresa especialitzada com a Mudances Flippers. La segona opció sempre és més recomanable ja que assegura en gran mesura la correcta execució i una major celeritat del procés. Podent considerar-se, com el tercer consell de per on començar una mudança. Si decidim escollir col·laboració, es recomana realitzar una cerca d’empreses especialitzades, sol·licitar pressupostos per escrit i triar la que majors garanties ens puguin oferir. Aquesta opció també assegurarà disposar dels correctes embalatges de cada estri i / o estada, i el millor, de per on començar una mudança, és començar amb un correcte embalatge, d’aquesta manera assegurarem que tot arribi a destinació en bones condicions.\nTags: Per on començar una mudança\nQuan s’acosta la data d’estar de mudança, cal començar a fer els...


F l u x: de setembre 2016\nSant Jeroni al seu estudi, representat per Marinus van Reymerswaele com un intel·lectual (al Museo del Prado). Nihil est dictum, quod non sit dictum prius.\nEtiquetes: pintura, Traduir\nEl PEN Català i la revista de literatura i traducció Visat posen en marxa el premi PEN Català de Traducció Literària, per reconèixer traduccions literàries destacades publicades en la nostra llengua i destacar i subratllar així la feina dels traductors.\nPer aquest motiu d'entre les traduccions aparegudes l'any passat s'han seleccionat quatre finalistes (Ramon Farrés, Josep M. Jaumà, Albert Nolla i Dolors Udina) publicats a més per quatre editorials diferents (Adesiara, Edicions de 1984, Viena Edicions i Raig Verd), i tots quatre participaran en l'acte de lliurament del premi, dins del programa d'activitats al voltant del Dia Internacional del Traductor. L’acte és dimecres vinent, 5 d'octubre, a les set de la tarda a la Sala Verdaguer de l’Ateneu Barcelonès.\nEtiquetes: LitCat, PEN, Traduir\nEspero uns amics a l'aeroport, a l'altra banda de la porta opaca movedissa de Llegadas/Arrivals/Arribades, al costat de desenes de persones més, moltes amb cartellets amb el nom dels viatgers, gairebé totes amb mòbils a la mà o a l'orella.\nUn home cansat (perquè fa estona que ja ha parlat amb qui espera i sap que ha arribat i que ja ha recollit la maleta, com ho sabem tots els que som a prop seu gràcies al chorro de voz que Nostre Senyor li va donar) decideix donar instruccions precises al viatger despistat que deu deambular per entre les cintes d'equipatge o, pitjor encara, pel hall d'arribades:\n—¿Dónde estás tú?\n—¿Yo? Donde sale tol mundo.\nEtiquetes: Barcelona, Coses vistes, Viatjar\nSEMPRE ÉS MILLOR PRONUNCIAR BÉ\nEtiquetes: França, Humor, Llengua, NY, pintura\nLA MARE DE DÉU DE SETEMBRE\nOh Mare de Déu, extrema\nreina de la fi d'estiu!\nVós que a veure la verema\nper un senderó veniu,\ndeu-me, sol, la pau suprema\ndel coster, del cel del riu,\nque un enyor em cal esprémer\nans que l'èter, fent-se ombriu,\nporti el xàfec que davalla\na mig joc, a mitja balla,\ni altres vagin a aixopluc,\nulls ardents i veus felices,\namb xisclets i corredisses\ndesniant l'amor poruc.\nJosep Carner, El veire encantat (1933)\nEtiquetes: Barcelona, Carner, Coses vistes, Pluja, Poesia\nJa no creiem en Déu, però s'estén en canvi la curiosa fe de tanta gent que els cotxes, els teclats, els mòbils o els fons dels armaris es netegen sols, que els llibres es llegeixen ràpid, que són els altres qui et deuen una trucada, que Catalunya existirà per sempre. Amén a tot.\nVan Gogh va escriure en una carta\nal seu germà:\n"El gira-sol, en certa forma,\nGiro els ulls als meus versos,\nels reconec, però diguem\nque sempre se m’escapen.\nVull dir que no tinc res,\nque si de cas em tenen.\nMés aviat sóc jo qui és,\nen certa forma,\nEtiquetes: D'escriure, Meu, pintura, Poesia\n"Les paraules massa familiars, o massa remotes, derroten la intenció del poeta."\nDr. Samuel Johnson (via @PENamerican)\nEscrit per Jaume a les 14:21\nEtiquetes: D'escriure, Poesia\nWhat makes you think I'm enjoying being led to the flood? We got another thing coming undone. We got another thing coming undone And it's taking forever.\nPerò bon cap de setmana, és clar. Com sempre. A tothom.\nUna tarda de la setmana passada, a l’Istituto Italiano di Cultura de Barcelona, a la presentació de La Terra Santa d’Alda Merini, l’editora d’Arrela, Ariadna Ferrer, reivindicava el punt de vista perifèric: des de Menorca, amb traducció d’una eivissenca (Nora Albert), una petita editorial publica per primera vegada en català una poeta contemporània traduïda de l'italià. Sens dubte, com va dir un dia la mateixa Merini, traduir és un acte d’amor. Però també publicar, i difondre-ho, i perseverar. La Terra Santa de la poetessa és el manicomi on la va ingressar el seu marit, però també la mena de resurrecció que experimentà en sortir-ne: menys per als quatre que hi malviuen, la Terra Promesa sempre és lluny, tirant cap a l’horitzó. Com les perifèries, com els marges: les llengües al marge, els gèneres al marge, els temes al marge, els llocs als marges.\nA casa, deixo l’exemplar de La Terra Santa damunt d’un altre llibre publicat fa poc per l’Ajuntament de Barcelona i, tot i així, igualment perifèric: Poesia contracultura Barcelona, on David Castillo i Marc Valls trien l’obra de divuit poetes recents però ja morts (entre els quals Genís Cano, Pau Maragall, Pere Marcilla, Jordi Pope o Pepe Sales), tots gent que va escriure al marge de les convencions des d’un espai on els referents eren el punk, el còmic, les drogues, el comunitarisme o l’anarquisme, i això ha fet que en bona part quedin com un hiat, com un parèntesi obviable vistos des del discurs més oficial de la literatura i la cultura catalanes. «I què?», segurament ens respondrien avui. Perquè, com deia el lema que Castillo recupera al seu pròleg: «Si no arrisques la vida la tindràs sempre perduda».\nPoesia, traducció, illes, contracultura, anarquisme: perifèries de la ja en si perifèrica realitat catalana. Publicar i escriure lluny del centre, en tots els sentits. Potser perquè des de la perifèria, des de les diverses perifèries, un veu sempre les coses amb més perspectiva, i amb uns altres ulls. Algú dirà que som bojos. Nosaltres preferim imaginar resurreccions.\nPublicat a El Periódico, 14-IX-16\nEtiquetes: Itàlia, Llibre i lectura, Menorca, Poesia, Traduir\nEl poema (dit per Zagajewski dilluns al vespre al CCCB) acaba amb una llarga interrogació amb derivades als pintors holandesos del títol: què passarà quan ja haguem pelat la poma i els colors es refredin? I, sobretot, què és la foscor? No ho sap qui parla, i segurament tampoc no ho sabien els destinataris retòrics de la pregunta. Ni nosaltres, és clar, però en aquest cas gràcies al poema podem comptar si més no que hi haurà paraules.\n"Adam Zagajewski: 'La memòria és insuficient per a parlar de l'infinit'" (VilaWeb, 13-IX-16)\nEtiquetes: D'escriure, pintura, Poesia, Zagajewski\nEsborreu el que tinguéssiu a l'agenda per a la segona part de la tarda d'avui: Adam Zagajewski serà al CCCB, acompanyat de Narcís Comadira, Pepa López, Biel Mesquida i Sebastià Perelló per llegir les versions catalanes dels seus textos.\nL'acte, promogut pel PEN Català, forma part del programa "Habitació 2016", promogut a Mallorca per Mesquida i Perelló. I Zagajewski és... bé, un dels grans.\nPlaquette amb la conferència de Zagajewski "El centre no resisteix" (en català, castellà, anglès i francès). Hi diu, per exemple: "Jaume Vallcorba em va fer veure ahir a la nit, en el sostre del vestíbul del Liceu de Barcelona acabat de restaurar, una frase que deia: «L’art n’a pas de patrie». Això és molt cert en el cas de la música. Peròl’art d’escriure té més patrie, més ojczyzna, que la música. Aspira a la universalitat i, tanmateix, sempre canta la seva cançó en una llengua concreta que per a cadascun de nosaltres, practicants de la literatura, ha conservat el gust de la infància, el gust de les mores, de les ortigues i les pomes, i l’amargor de la nostra individualitat sempre difícil, la nostra singularitat... la nostra pàtria suprema."\nEtiquetes: D'escriure, Llibre i lectura, Traduir, Zagajewski\nTARDOR (A PROP)\nEp, que Lisa Hannigan ha tret disc nou. Es diu At Swim i inclou aquesta "Tardor". Apa, doncs: bon cap de setmana a tothom, ja a l'espera. (Si trobeu el vídeo massa historiat, potser us agradi més aquí amb foto fixa fent la versió d'un superclàssic).\nEtiquetes: Llunari, Música, Tardor\nNo són ben bé els llibres. És la il·lusió dels llibres.\nObert, ample, núvols, pla, pluja, sol, pluja, pedra, mar, verds, marrons, grisos, verds, riu, cascades, molsa, més cascades, herba, rierol, fils d’aigua, llac, guals, neu, glaç, horitzó, cobalt, ocells, ovelles, herba alta, cabanes, tanques, perspectiva. Enfora i endins i amunt en una sola paraula, si existís.\nEscrit per Jaume a les 13:16\nEtiquetes: Coses vistes, Islàndia, Muntanya\nSabeu en què sí que s'assemblen Donald Trump i Juli Cèsar? La historiadora i divulgadora del món clàssic Mary Beard ho explica en aquest article al TLS ("A Don's Life")... i no té gaire a veure amb la política (o potser sí). Als cèsars el que és dels cèsars.\nPodeu seguir Beard a Twitter.\nEscrit per Jaume a les 11:33\nEtiquetes: EUA, Història, Itàlia, Política\nPerifèrics del món aplegant-se amb la bóta de vi bo de les covers: Gregory Alan Isakov canta "The Trapeze Swinger" dels Iron & Wine. Vuit minuts d'alegria tranquil·la.\nPlease remember me, happily / By the rosebush laughing...\nBentornats totes a allò de sempre.\nEscrit per Jaume a les 15:24